SPALI บุกแดนอีสาน! เปิดตัว “ศุภาลัย พรีโม่ บึงหนองโคตร” มูลค่า 450 ลบ.
SPALI บุกแดนอีสาน! เปิดตัว "ศุภาลัย พรีโม่ บึงหนองโคตร" มูลค่า 450 ลบ.
SPALI บุกแดนอีสาน! เปิดตัว "ศุภาลัย พรีโม่ บึงหนองโคตร" มูลค่า 450 ลบ.
22 ส.ค. 2562

นายไตรเตชะ ตั้งมติธรรม กรรมการผู้จัดการ บริษัท ศุภาลัย จำกัด (มหาชน) หรือ SPALI เปิดเผยว่า บริษัท ศุภาลัยอิสาน จำกัด ซึ่งเป็นบริษัทในเครือ SPALI เตรียมเปิดตัวโครงการใหม่ “ศุภาลัย พรีโม่ บึงหนองโคตร จ.ขอนแก่น” มูลค่าโครงการ 450 ล้านบาท บนพื้นที่ 15 ไร่ จำนวน 198 แปลง ในช่วงปลายเดือน ส.ค.นี้
โดยโครงการดังกล่าวชูแนวคิด “ความสุขง่ายๆ ที่คุณเลือกเองได้ บนทำเลที่เหนือกว่า” ทาวน์โฮม 2 ชั้น ดีไซน์ใหม่สไตล์โมเดิร์น พื้นที่ใช้สอย 116 ตร.ม. 3 ห้องนอน 2 ห้องน้ำ จอดรถ 2 คัน ราคาเริ่มต้น 2 ล้านกว่าบาท ใส่ใจทุกรายละเอียดการออกแบบเพื่อตอบรับชีวิตทันสมัยและความต้องการได้อย่างลงตัว ตอกย้ำนวัตกรรมบ้านประหยัดพลังงาน คุ้มค่ากับการอยู่อาศัยด้วยวัสดุคุณภาพ ทั้งยังสามารถใกล้ชิดธรรมชาติมากขึ้นจากแหล่งโอโซนใกล้เคียง เพียง 700 เมตร จากบึงหนองโคตร
พร้อมด้วยฟังก์ชันการใช้งานที่ลงตัวและสมบูรณ์แบบ ออกแบบโดยเน้นการอนุรักษ์พลังงาน มีบานหน้าต่างขนาดใหญ่ช่วยในการรับแสงและลมธรรมชาติได้ดี ทั้งยังตอบสนองทุกไลฟ์สไตล์ครบทุกการใช้งาน แยกสัดส่วนได้อย่างลงตัว แวดล้อมด้วยสิ่งอำนวยความสะดวกครบครัน อาทิ เซ็นทรัลพลาซา ขอนแก่น สนามบินนานาชาติขอนแก่น มหาวิทยาลัยขอนแก่น  อุ่นใจด้วยระบบรักษาความปลอดภัย 24 ชั่วโมง พร้อมกล้อง CCTV เข้า-ออกโครงการด้วยระบบ Easy Pass
นายไตรเตชะ กล่าวว่า ในช่วงครึ่งปีหลังทางบริษัทมุ่งเดินหน้าพัฒนาสร้างสรรค์โครงการใหม่ๆ อย่างต่อเนื่อง ทั้งยังเล็งเห็นถึงทำเลคุณภาพ ศูนย์กลางความเจริญทางด้านเศรษฐกิจของภาคตะวันออกเฉียงเหนืออย่าง จ.ขอนแก่น ที่มีแนวโน้มการขยายตัวของที่อยู่อาศัยสูงด้วยศักยภาพของเมือง โดยเป็นปัจจัยสำคัญที่จะสามารถกระตุ้นการเติบโตในธุรกิจอสังหาริมทรัพย์ได้